# นิโก วิเลียมส์
นิโกลัส "นิโก" วิเลียมส์ อาร์ตูเอร์ (เกิด 12 กรกฎาคม ค.ศ. 2002) เป็นนักฟุตบอลชาวสเปน ปัจจุบันลงเล่นในตำแหน่งปีก ให้แก่อัตเลติกบิลบาโอ สโมสรในลาลิกา และทีมชาติสเปน

สโมสรอาชีพ
วีเลียมส์ เข้าร่วมทีมเยาวชนของอัตเลติกบิลบาโอ ในปี ค.ศ. 2013 โดยย้ายมาจากเซอา โอซาซูนา สโมสรในบ้านเกิด เขาได้ลงเล่นระดับอาชีพครั้งแรกกับเซเด บัสโกเนีย ซึ่งเป็นทีมสำรองของอัตเลติกในระดับที่สอง ในเตร์เซราดิบิซิออน ฤดูกาล 2019–20 โดยได้ลงเล่นเพียงนัดเดียวซึ่งแพ้ต่อปอร์ตูกาเลเต 1–0 ในรอบเพลย์-ออฟเลื่อนชั้น 

ในวันที่ 11 พฤษภาคม ค.ศ. 2020 วีเลียมส์ ได้ถูกเลื่อนขั้นสู่ทีมอัตเลติกบิลบาโอเบ ทีมสำรองระดับแรกในเซกุนดาดิบิซิออนเบ โดยได้ลงเล่นนัดแรกในนัดเปิดฤดูกาล 2020–21 ในวันที่ 18 ตุลาคม ซึ่งเสมอกับอาเรนัส 1–1 เขาทำประตูแรกได้ในวันที่ 1 พฤศจิกายน ในนัดที่เอาชนะปอร์ตูกาเลเต 2–3 นับเป็นประตูแรกในระดับอาชีพของเขา

วีเลียมส์ ได้ลงเล่นนัดแรกให้กับอัตเลติกบิลบาโอชุดใหญ่ครั้งแรกในวันที่ 28 เมษายน ปีถัดมา ในลาลิกานัดที่เสมอกับเรอัลบายาโดลิด 2—2 ที่ซานมาเมส หลังถูกเปลี่ยนตัวลงมาแทนฆอน มอร์กิโย ในช่วงก่อนเริ่มครึ่งเวลาหลัง ในอีก 10 นาทีถัดมา อิญญากิ พี่ชายของเขายังถูกเปลี่ยนตัวลงมาลงมาเล่นพร้อมกัน ทำให้กลายเป็นคู่พี่น้องที่ลงเล่นให้กับอัตเลติกพร้อมกันคู่แรกนับตั้งแต่ที่ฆูลิโอ และปัตชิ ซาลินัสลงเล่นในปี ค.ศ. 1986

ในวันที่ 6 มกราคม ค.ศ. 2022 วีเลียมส์ ทำประตูแรกให้กับทีมได้ และยังทำได้สองประตูในนัดที่เอาชนะอัตเลติโกมันชาเรอัล 2–0 ในโกปาเดลเรย์ ในอีกเจ็ดวันถัดมา ในซูเปร์โกปาเดเอสปัญญา 2022 เขาทำประตูขึ้นนำอัตเลติโกมาดริด 2–1 ในนาทีที่ 81 ซึ่งผลจบลงด้วยคะแนนนี้ทำให้สโมสรของเขาผ่านเข้าสู่นัดชิงชนะเลิศ ที่รียาด โดยอัตเลติกพ่ายแพ้เรอัลมาดริด 0–2 ซึ่งเขาถูกเปลี่ยนตัวลงสนามในนาทีที่ 46 ในวันที่ 20 มกราคม ค.ศ. 2022 วีเลียมส์ ได้รับสัญญากับทีมชุดใหญ่อย่างเป็นทางการหลังจากบรรลุข้อตกลงที่กำหนดไว้กับสัญญาก่อนหน้านี้

วิเลียมส์ ได้ลงเล่นในห้านัดแรกของฤดูกาล 2022–23 และได้รับรางวัลผู้เล่นยอดเยี่ยมประจำนัดที่เอาชนะเอลเช 4–1 ที่เอสตาดิโอมานูเอลมาร์ติเนซบาเลโร ในวันที่ 11 กันยายน ค.ศ. 2022 ในช่วงครึ่งชั่วโมงแรกของนัด เขาช่วยให้ทีมทำประตูแรกด้วยการกดดันนิโก เฟร์นันเดซให้สกัดบอลเข้าประตูตัวเอง ถัดมาเขาทำให้ทีมได้จุดโทษหลังถูกทำฟาล์วโดยเอ็นโซ โรโก โดยโอยัน ซันเซตเป็นผู้ทำประตูนี้ซึ่งเป็นประตูที่สอง จากนั้นเขาทำประตูได้ด้วยตัวเองด้วยการเลี้ยงลูกจากด้านขวา และทำประตูอันทรงพลังซึ่งเป็นประตูแรกของเขาในลาลิกาNico Williams opens La Liga account as Athletic Bilbao thrash Elche, Shina Oludare, Goal.com, 11 September 2022 เป็นความบังเอิญที่เกิดขึ้นในสนาม และคู่แข่งเดียวกันที่พี่ชายของเขาทำประตูแรกในลีกเมื่อเจ็ดปีก่อนNico Williams follows in brother Inaki footsteps after scoring for Athletic Bilbao at Elche, GhanaSoccernet, 14 September 2022

ระดับทีมชาติ
วีเลียมส์ เป็นตัวแทนให้กับสเปนครั้งแรก ในรุ่นอายุไม่เกิน 18 ปี ในปี ค.ศ. 2020 โดยเขาทำสองประตูในสองนัด เขาถูกเรียกติดรุ่นอายุไม่เกิน 19 ปี ในเดือนกุมภาพันธ์ ค.ศ. 2021 และได้ลงเล่นกับทีมรุ่นอายุไม่เกิน 21 ปี ในเดือนกันยายน ปีเดียวกันVencedor and Nico Williams make their Spain Under-21 debuts Athletic Club official website, 3 September 2021 

ในเดือนกันยายน ค.ศ. 2022 เขาได้รับเรียกสู่ทีมชาติชุดใหญ่เป็นครั้งแรก ภายใต้การคุมทีมของลุยส์ เอนริเก เพื่อแข่งขันยูฟ่าเนชันส์ลีกBig blow for Ghana as Spain names Nico Williams in squad for September friendly matches , GhanaWeb, 16 September 2022 โดยเขาได้ลงเล่นนัดแรกในวันที่ 24 กันยายน ในนัดที่แพ้ต่อสวิตเซอร์แลนด์ 1–2 ที่ลาโรซาเลดา หลังถูกเปลี่ยนตัวลงมาแทนปาโบล ซาราเบีย ในนาทีที่ 63Nico Williams makes his debut with the Spanish national side athletic-club.eus 25 กันยายน ค.ศ. 2022 สืบค้นเมื่อ 19 มีนาคม ค.ศ. 2023 ในวันที่ 11 พฤศจิกายน เขาได้รับการเรียกตัวติดทีมชาติจากลุยส์ เอนริเก เพื่อแข่งขันฟุตบอลโลก 2022 ที่ประเทศกาตาร์Luis Enrique names Spain's 2022 World Cup squad: Ansu Fati is not missing out marca.com 11 พฤศจิกายน ค.ศ. 2022 สืบค้นเมื่อ 19 มีนาคม ค.ศ. 2022 ในวันที่ 17 พฤศจิกายน เขาทำประตูแรกให้กับทีมชาติชุดใหญ่ได้ในเกมกระชับมิตรก่อนแข่งขันฟุตบอลโลก นัดที่เอาชนะจอร์แดน 1–3 ที่อัมมานYoung stars fire Spain past Jordan in WC warm-up beinsports.com 18 พฤศจิกายน ค.ศ. 2022 สืบค้นเมื่อ 19 มีนาคม ค.ศ. 2023

ในเดือนพฤษภาคม ค.ศ. 2024 วีเลียมส์ ได้รับเลือกให้เป็นหนึ่งใน 26 ผู้เล่นสำหรับการแข่งขันฟุตบอลชิงแชมป์แห่งชาติยุโรป 2024 ที่ประเทศเยอรมนี ในวันที่ 20 มิถุนายน เขาได้รับเลือกให้ได้รับรางวัลผู้เล่นยอดเยี่ยมประจำนัด หลังช่วยให้สเปนเอาชนะอิตาลี 1–0 ในรอบแบ่งกลุ่ม นัดที่สอง 10 วันถัดมา เขาทำประตูแรกในการแข่งขันระดับทวีปได้สำเร็จ ในนัดที่เอาชนะจอร์เจีย 4–1 ในรอบ 16 ทีมสุดท้าย ที่ไรน์เอแนร์กีชตาดีอ็อน และยังสามารถทำแอสซิตส์ รวมถึงสร้างสถิติให้บอลแก่ผู้เล่นร่วมทีมได้สำเร็จทุกครั้ง กลายเป็นผู้เล่นคนแรกในรายการนี้ที่สร้างสถิตินี้ได้สำเร็จ ในวันที่ 14 กรกฎาคม ในนัดชิงชนะเลิศ กับอังกฤษ เขาสามารถทำประตูแรกของนัด ด้วยเท้าซ้ายเข้าสุ่มุมขวาของประตู จากการแอสซิตส์โดยลามิน ยามัล เขาได้รับรางวัลผู้เล่นยอดเยี่ยมประจำนัด ช่วยให้สเปนเอาชนะไปด้วยคะแนน 2–1 สามารถคว้าแชมป์เป็นสมัยที่สี่ได้สำเร็จ'A good thing for football' – Spain's victory caps off perfect campaign, Emlyn Begley, BBC Sport, 15 July 2024

ชีวิตส่วนตัว
วิเลียมส์ เกิดในปัมโปลนา แคว้นนาวาร์ เขามีพ่อแม่เป็นชาวกานา โดยเดินทางไปยังสเปนอย่างผิดกฎหมาย ในปี ค.ศ. 1993 ในฐานะผู้ลี้ภัยจากสงครามกลางเมืองไลบีเรีย ด้วยการเดินเท้าข้ามทะเลทรายซาฮารา และกระโดดข้ามรั้วชายแดนเมลิยา ก่อนถูกจับกุมมายังแคว้นประเทศบาสก์ และได้รับที่อยู่อาศัยของรัฐในปัมโปลนา ซึ่งพ่อแม่ได้ให้กำเนิดนิโก วีเลียมส์ที่นี่ พี่ชายของเขาคือ อิญญากิ วิลเลียมส์ ยังเป็นนักฟุตบอลในตำแหน่งกองหน้า ซึ่งได้รับการพัฒนาขึ้นจากอัตเลติกบิลบาโอ และยังคงลงเล่นให้กับสโมสรนี้ร่วมกันกับเขา

 สถิติอาชีพ 
 สโมสร 

+การลงเล่น และทำประตูในแต่ละสโมสร ฤดูกาล และการแข่งขันสโมสรฤดูกาลลีกโกปาเดลเรย์อื่น ๆรวมลีกลงเล่นประตูลงเล่นประตูลงเล่นประตูลงเล่นประตูบัสโกเนีย2019–20เตร์เซราดิบิซิออน30—1040อัตเลติกบิลบาโอเบ2020–21เซกุนดาดิบิซิออน เบ249—20269อัตเลติกบิลบาโอ2020–21ลาลิกา200000202021–2234042214032022–2336673—4392023–2431563—378รวม103111782112220รวมทั้งหมด130201785115229
 

ทีมชาติ

+ การลงเล่น และทำประตูในแต่ละสโมสร และปีทีมชาติปีลงเล่นประตูสเปน202271202341202492รวม204